Title: ประกาศเทศบาลเมืองฉะเชิงเทรา เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของหน่วยงานในราชการบริหารส่วนท้องถิ่น

ประกาศเทศบาลเมืองฉะเชิงเทรา

ประกาศเทศบาลเมืองฉะเชิงเทรา
เรื่อง
การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคลของหน่วยงาน
ในราชการบริหารส่วนท้องถิ่น[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ

เทศบาลเมืองฉะเชิงเทรา จังหวัดฉะเชิงเทรา
ได้จัดให้มีระบบข้อมูลข่าวสารส่วนบุคคลตามพระราชบัญญัติดังกล่าว ดังต่อไปนี้

๑.  ประเภทของบุคคลที่มีการเก็บข้อมูลไว้
๑.๑ คณะผู้บริหารและสมาชิกสภาเทศบาล
๑.๒ พนักงานเทศบาล
๑.๓ ลูกจ้างประจำ/พนักงานจ้าง

๒.  ประเภทของระบบข้อมูลข่าวสารบุคคล
๒.๑
ทะเบียนประวัติคณะผู้บริหารและสมาชิกสภาเทศบาล
๒.๒ บัตรประวัติ/แฟ้มประวัติ พนักงานเทศบาล ลูกจ้างประจำและพนักงานจ้าง

๓.  ลักษณะการใช้ข้อมูลตามปกติ
- ใช้ในการบริหารงานบุคคลของหน่วยงาน

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบคำขอตรวจดูทะเบียนประวัติ
บัตรประวัติและแฟ้มประวัติ
๔.๒
นายกเทศมนตรีหรือผู้ที่ได้รับมอบหมายเป็นผู้พิจารณาอนุมัติ

๕.  วิธีการขอแก้ไขเปลี่ยนแปลงข้อมูล
๕.๑ การขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
๕.๒
การขอแก้ไขเพิ่มเติมรายการในบัตรประวัติ/แฟ้มประวัติ มีแนวทางปฏิบัติดังนี้
๕.๒.๑
รายการแก้ไขเปลี่ยนแปลงหรือเพิ่มเติมที่ต้องแจ้งให้หน่วยงานทราบเพื่อบันทึกในบัตรประวัติ/แฟ้มประวัติ
- การได้เข้ารับการอบรม ดูงาน
และได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว
โดยแนบเอกสารสำเนาหลักฐานที่เกี่ยวข้องให้หน่วยงานจำนวน ๑ ชุด
- การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript)
จำนวน ๑ ชุด
- การเปลี่ยนชื่อตัว - ชื่อสกุล
ให้แจ้งการเปลี่ยนแปลง โดยแนบสำเนาเอกสารหลักฐานใบเปลี่ยนชื่อตัว - ชื่อสกุล
พร้อมสำเนาทะเบียนบ้าน
- การเพิ่มเติมรายการอื่น ๆ เช่น
การได้รับการคัดเลือกเป็นข้าราชการดีเด่น ฯลฯ ให้ส่งสำเนาใบประกาศหรือหลักฐานอื่น
ๆ ที่เกี่ยวข้อง
๕.๒.๒
สำเนาเอกสารหลักฐานที่ส่งให้หน่วยงานเพื่อขอแก้ไขเปลี่ยนแปลงข้อมูลจะต้องมีคำรับรองว่า
สำเนาถูกต้อง พร้อมลงลายมือชื่อรับรองทุกครั้ง ตามข้อ ๓๑
แห่งระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖

๖.  แหล่งที่มาของข้อมูล
๖.๑ เจ้าของข้อมูล
๖.๒ คำสั่งแต่งตั้ง/โอน (ย้าย) เลื่อนระดับ

จึงประกาศให้ทราบโดยทั่วกัน

ประกาศ
ณ วันที่ ๒๗ พฤษภาคม พ.ศ. ๒๕๕๒
กลยุทธ
 ฉายแสง
นายกเทศมนตรีเมืองฉะเชิงเทรา

ปริยานุช/ผู้จัดทำ
๑๖
ธันวาคม ๒๕๕๒

นันท์นภัสร์/ตรวจ
๑๖
ธันวาคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๗๘ ง/หน้า ๒๘/๙ ธันวาคม ๒๕๕๒